text: Friture satte ild i huset
  08 maj 2013 kl. 07.35
  Træhus på Lerbæk Møllevej ved Vejle brændte ned til grunden.
  En mand på Lerbæk Møllevej ved Vejle fik sent tirsdag aften lyst til en gang pommes frites. Han varmede olie op til kogning, og så gik et eller andet galt. Der gik ild i olien og ild i huset, som var af træ.
  Vejle Brandvæsen var fremme ved 23:30-tiden. Det hele stod i flammer, og der var ikke noget at redde. Manden kom intet til.
  